उदास हो जाता है? माँ ! रात को भी बहुत डर लगता है। मगर चलेगा। "
टेबल पोंछते समय नौकरानी ने देखा कि वह सफ़ेद मछली मरी पड़ी थी। तनिमा उस मछली को प्यार नहीं करती थी, इसलिए वह मछली मर गयी क्या? मछली की मृत्यु से उसका मन बहुत दुःखी हो गया था। देखो ! जार के अन्दर से वह सफ़ेद रंग कहाँ खो गया है? ऐसा लगता है जैसे कोई आततायी मानो छुप कर बीच-बीच में रंगों को चुरा लेता हो। मछलियाँ रोज एक-एककर मर जाती हो, ऐसी बात नहीं थी। आठ-दस दिन के अंतराल में एक-एककर मछलियों की अचानक मृत्यु हो जाना एक पहलू बन गया था क्या क्या कारण हो सकते थे?
तनिमा को तो कुछ भी समझ में नहीं आ रहा था। बेटी बोली थी, "लगता है आज भी भईया के पास से कोई बुरी खबर जरूर आएगी।"
जब-जब कोई मछली मरती थी, तब-तब बेटे के के वहां से कोई न कोई दुःख भरी खबर अवश्य आती थी। यह बात शत-प्रतिशत सत्य थी। बड़ा ही डर लग रहा था उसको, क्या हुआ होगा कौन जाने? फ़ोन करके यह बताना उसके लिए संभव भी नहीं था। तनिमा का मन बहुत ही उदास हो गया था। वह ठीक से अपना खाना भी नहीं खा पाई थी। हे भगवान्! मेरे बेटे का साथ कोई दुःखद घटना न घटे।
दिन ढल कर रात हो गयी थी,। मन धीरे-धीरे शांत होने लगा था। रात दस बजे अचानक फ़ोन आया। इस बार बेटे ने फ़ोन नहीं किया था, बल्कि बेटे के एक अध्यापक ने फ़ोन किया था, कहने लगे थे, "आप के बेटे का एक्सीडेंट हो गया है आज शाम को चार बजे।"
जोर-जोर से काँपने लगी थी तनिमा, टेलीफोन रिसीवर महेश को पकडा कर वह वहीँ पर बैठ गयी थी अपने सिर पर हाथ रख कर। बेटे की दायें हाथ की अनामिका ऊँगली कट गयी थी। बेटे को पास के हॉस्पिटल में भर्ती कराया गया था। उसी रात महेश निकल गया था बेटे के पास। उसके हाथ की चोट लगी अंगुली का ऑपरेशन हुआ था और दो-चार दिन के बाद महेश अपने बेटे को लेकर घर लौट आया था।
कभी भी अंध-विश्वासी नहीं थी तनिमा। लेकिन आज वह यह सोचने को मजबूर थी, जरूर न जरूर, मछलियों के मृत्यु के साथ-साथ बेटे के बुरे दिनों का कुछ न कुछ सम्बन्ध होगा।उसने अपने मन में ही मछली और बेटे का भविष्य को जोड़ कर ताना-बाना बुन ली थी। बेटा ढाई महीने तक घर में रहा। चोट लगी अँगुली अब ठीक हो कर पहले जैसी दिखने लगी थी। ड़ॉक्टरों ने अपनी कुशलता का परिचय दिया था। बेटा ने बायें हाथ से खाने का भी अभ्यास कर लिया था। मगर इस समय तक बेटे का प्रथम सेमेस्टर की परीक्षा सिर पर आ चुकी थी। बेटा कॉलेज जाकर बायें हाथ से परीक्षा का फॉर्म भी भर कर चला आया था। बस परीक्षा के लिए चंद दिन ही बाकी थे। इसी दौरान वह मन लगाकर पढाई भी नही कर पाया था एक्सीडेंट के कारण, इसलिए खूब निराश भी था। कहने लगा था, "मुझे लग रहा है की इस बार मैं पास नहीं हो पाऊँगा। मेरे तो एक नहीं कई पेपर बेक रह जायेंगे।"
इन दिनों में तनिमा और उसका बेटा आपस में और अधिक घुल-मिल गए थे। बातों-बातों में तनिमा बेटे को उसकी सुविधा-असुविधा के बारे में पूछती रहती थी। बेटे के जाने के बाद सारी रात सो नहीं पायी थी वह।उसे ल